62018TJ0172_INF
Решение на Общия съд (девети разширен състав) от 12 февруари 2020 г. — Akili Mundos/Съвет
(Дело T‑172/18)
„Обща външна политика и политика на сигурност — Ограничителни мерки, взети с оглед на положението в Демократична република Конго — Замразяване на средства — Продължаване на вписването на името на жалбоподателя в списъка на лицата, за които се отнасят самостоятелно приетите от Съюза ограничителни мерки — Вписване за първи път на името на жалбоподателя в списъка на лицата, посочени от Комитета по санкциите към Съвета за сигурност на Организацията на обединените нации — Задължение за мотивиране — Право на защита — Задължение за Съвета да съобщи новите обстоятелства, които обосновават подновяването на ограничителните мерки — Грешка при прилагане на правото — Явна грешка в преценката — Право на собственост — Пропорционалност — Презумпция за невиновност — Възражение за незаконосъобразност“
1.
Актове на институциите — Мотивиране — Задължение — Обхват — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Минимални изисквания
(член 296 ДФЕС; приложения I и II към Решение 2010/788/ОВППС на Съвета, изменено с Решения (ОВППС) 2017/2282 и (ОВППС) 2018/202)
(вж. т. 52 и 54—56)
2.
Обща външна политика и политика на сигурност — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Задължение в мотивите да се посочат индивидуалните и конкретни причини за тези мерки — Решение, което се вписва в известен на заинтересованото лице контекст, позволяващ му да разбере обхвата на приетата спрямо него мярка
(член 296 ДФЕС; приложения I и II към Решение 2010/788/ОВППС на Съвета, изменено с Решения (ОВППС) 2017/2282 и (ОВППС) 2018/202)
(вж. т. 53 и 61—65)
3.
Право на Европейския съюз — Принципи — Право на защита — Право на ефективна съдебна защита — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Задължение за съобщаване на индивидуалните и конкретни причини за взетите решения — Задължение да се позволи на заинтересуваното лице да изложи надлежно своята гледна точка по отношение на мотивите срещу него — Обхват
(член 41, параграф 2, буква а) от Хартата на основните права на Европейския съюз; приложения I и II към Решение 2010/788/ОВППС на Съвета, изменено с Решения (ОВППС) 2017/2282 и (ОВППС) 2018/202)
(вж. т. 70, 71 и 73)
4.
Обща външна политика и политика на сигурност — Ограничителни мерки срещу Демократична република Конго — Замразяване на средства — Право на защита — Последващо решение, с което името на жалбоподателя е запазено в списъка на лицата, засегнати от тези мерки — Липса на нови основания — Задължение на Съвета да съобщи на заинтересованото лице новите доказателства, взети предвид при периодичното преразглеждане на ограничителните мерки — Съобщаване на новите доказателства на заинтересованото лице, за да се вземе становището му — Липса — Нарушение на правото на защита
(член 9, параграф 2 от Решение 2010/788/ОВППС на Съвета, изменено с Решения (ОВППС) 2017/2282 и (ОВППС) 2018/202, и приложения I и II към него)
(вж. т. 75, 77—83, 86, 89, 99—104 и 106)
5.
Право на Европейския съюз — Принципи — Право на защита — Ограничителни мерки срещу Демократична република Конго — Задължение на институциите да съобщават на заинтересованото лице новите доказателства, взети предвид при периодичното преразглеждане на ограничителните мерки — Обхват — Незаконосъобразност на акта, зависеща от доказването на евентуална процесуална последица от нарушаването на посоченото задължение — Липса на отражение в случая
(приложения I и II към Решение 2010/788/ОВППС на Съвета, изменено с Решения (ОВППС) 2017/2282 и (ОВППС) 2018/202)
(вж. т. 90—93, 95, 98, 107—111 и 113)
6.
Обща външна политика и политика на сигурност — Ограничителни мерки срещу Демократична република Конго — Приложно поле — Лица, които участват в планирането, ръководенето или извършването на действия, които представляват нарушения или злоупотреби с правата на човека или нарушения на международното хуманитарно право — Понятие — Лица, които са извършвали тези действия в миналото, въпреки липсата на доказателства за настоящо тяхно участие в такива действия — Включване — Тълкуване, което намира потвърждение във възможността за продължаване на ограничителните мерки — Полезно действие
(член 3, параграф 1, буква д) и параграф 2, буква б) и член 9, параграф 2 от Решение 2010/788/ОВППС на Съвета, изменено с Решения (ОВППС) 2016/2231, (ОВППС) 2017/2282 и (ОВППС) 2018/202)
(вж. т. 119—122, 124 и 125)
7.
Европейски съюз — Съдебен контрол за законосъобразност на актовете на институциите — Ограничителни мерки срещу Демократична република Конго — Обхват на контрола — Включване на жалбоподателя в приложения към обжалваното решение списък поради функциите му — Общественодостъпни документи, от които личи извършването на тежки нарушения на правата на човека или нарушения на международното хуманитарно право — Доказателствена стойност — Принцип на свободна преценка на доказателствата
(член 47 от Хартата на основните права на Европейския съюз; приложения I и II към Решение 2010/788/ОВППС на Съвета, изменено с Решения (ОВППС) 2017/2282 и (ОВППС) 2018/202)
(вж. т. 132—134, 138 и 139)
8.
Обща външна политика и политика на сигурност — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Критерии — Длъжности, които предполагат отговорност за репресиите срещу цивилното население или спазването на принципите на правовата държава — Грешка в преценката — Липса
(приложения I и II към Решение 2010/788/ОВППС на Съвета, изменено с решения (ОВППС) 2016/2231, (ОВППС) 2017/2282 и (ОВППС) 2018/202 на Съвета)
(вж. т. 145—148)
9.
Обща външна политика и политика на сигурност — Ограничителни мерки срещу Демократична република Конго — Замразяване на финансовите средства на лицата, които накърняват принципите на правовата държава или участват в извършването на действия, които представляват тежки нарушения на правата на човека — Ограничения на правото на собственост — Нарушение на принципа на пропорционалност — Липса
(член 3, параграф 5 ДЕС, член 21, параграф 2, букви б) и в) ДЕС и член 29 ДЕС; член 215, параграф 2 ДФЕС; член 17, параграф 1 и член 52, параграф 1 от Хартата на основните права на Европейския съюз; член 5, параграф 1 от Решение 2010/788/ОВППС на Съвета, изменено с Решения (ОВППС) 2016/2231, (ОВППС) 2017/2282 и (ОВППС) 2018/202)
(вж. т. 153—166)
10.
Право на Европейския съюз — Принципи — Основни права — Презумпция за невиновност — Решение за замразяване на средства, прието спрямо определени лица и образувания с оглед на положението в Демократична република Конго — Съвместимост с посочения принцип — Условия
(член 48, параграф 1 от Хартата на основните права на Европейския съюз; член 5, параграф 1 и член 9 от Решение 2010/788/ОВППС на Съвета, изменено с Решения (ОВППС) 2017/2282 и (ОВППС) 2018/202)
(вж. т. 169—177)
11.
Възражение за незаконосъобразност — Обхват — Актове, срещу които може да се повдигне възражение за незаконосъобразност — Акт от общ характер, на който се основава обжалваното решение — Необходимост от правна връзка между обжалвания акт и оспорения акт от общ характер — Липса — Недопустимост
(член 277 ДФЕС; член 3, параграф 1, буква д) и параграф 2, буква б) от Решение 2010/788/ОВППС на Съвета; член 2а, параграф 1, буква б) и член 2а, параграф 1, буква д) от Регламент № 1183/2005 на Съвета)
(вж. т. 181 и 182)
12.
Европейски съюз — Съдебен контрол за законосъобразност на актовете на институциите — Ограничителни мерки срещу Демократична република Конго — Обхват на контрола — Ограничен контрол по отношение на общите правила — Критерии за приемане на ограничителните мерки — Участие в планирането, ръководенето или извършването на действия, които представляват сериозни нарушения на правата на човека или нарушения на международното хуманитарно право — Обхват — Спазване на принципа на правна сигурност, изискващ яснота, точност и предвидимост на правните последици
(член 3, параграф 5 ДЕС и член 21, параграф 2, букви б) и в) ДЕС; член 275, втора алинея ДФЕС; член 3, параграф 1, буква д) и параграф 2, буква б) от Решение 2010/788/ОВППС на Съвета и съображения 3 и 4 от Решение (ОВППС) 2016/2231 на Съвета; Регламент № 1183/2005 на Съвета)
(вж. т. 183—193)
Предмет
Искане на основание член 263 ДФЕС за отмяна на Решение (ОВППС) 2017/2282 на Съвета от 11 декември 2017 година за изменение на Решение 2010/788/ОВППС относно ограничителни мерки по отношение на Демократична република Конго (ОВ L 328, 2017 г., стр. 19), на Решение за изпълнение (ОВППС) 2018/202 на Съвета от 9 февруари 2018 година за прилагане на Решение 2010/788/ОВППС относно ограничителни мерки по отношение на Демократична република Конго (ОВ L 38, 2018 г., стр. 19), и на Регламент за изпълнение (ЕС) 2018/197 на Съвета от 9 февруари 2018 година за прилагане на член 9 от Регламент (ЕО) № 1183/2005 за налагане на някои специфични ограничителни мерки, насочени срещу лица, нарушаващи оръжейното ембарго по отношение на Демократична република Конго (ОВ L 38, 2018 г., стр. 2), в частта, в която тези актове се отнасят до жалбоподателя
Диспозитив
1)
Отхвърля жалбата.
2)
Осъжда г‑н Muhindo Akili Mundos да заплати съдебните разноски.